சேலத்திலிருந்து சென்னை நோக்கி கடந்த 8.8.2016-ல் வந்த எக்ஸ்பிரஸ் ரயிலில், 5 கோடியே 78 லட்சம் ரூபாய் கொள்ளையடிக்கப்பட்டது. கடந்த இரண்டு ஆண்டுகளுக்குப் பிறகு, மத்தியப்பிரதேசம், ரட்லத்தைச் சேர்ந்த தினேஷ், ரோஹன்பார்தி ஆகிய இருவரையும் கடந்த 12-ம் தேதி சி.பி.சி.ஐ.டி போலீஸார் கைதுசெய்தனர். இதைத்தொடர்ந்து கொள்ளைக் கும்பலின் தலைவன் மோஹர்சிங் உட்பட சிலரை போலீஸார் கைது செய்தனர். கைதானவர்களை போலீஸ் காவலில் எடுத்த சி.பி.சி.ஐ.டி போலீஸார், அவர்களிடம் துருவித் துருவி விசாரித்துவருகின்றனர். ஆனால், அவர்களிடமிருந்து எந்தத் தகவலையும் போலீஸாரால் பெற முடியவில்லை என்ற தகவல் வெளியாகியுள்ளது.